Richard Herrmann

**Fritz Richard Herrmann** (1919–2010) var en norsk journalist, sakprosaforfatter og kringkastingsmann. Han var blant annet NRKs London-korrespondent 1964–1977 og skrev en rekke bøker om britisk historie og hverdagsliv. Han var med å etablere NRKs nye radiokanal P2.

## Liv og virke
Richard Herrmann var sønn av verksmester Carl Richard Herrmann (1888–1966) og hans hustru Karoline Marie Andersen (1894–1977). 

Etter examen artium i Larvik i 1939 studerte han filologi ved Universitetet i Oslo. 

### Journalist
Han fikk tilbud om ansettelse i Norsk Telegrambyrå (NTB) høsten 1941. Byrået var på det tidspunkt i ferd med å bli nazifisert, og det var et krav om at de ansatte skulle melde seg inn i Nasjonal Samling. Herrmanns medlemskap varte bare noen uker. De fleste NTB-medarbeiderne som arbeidet i det nazifiserte NTB under krigen, unngikk strafferettslig forfølgelse, men Norsk Presseforbund bestemte at disse ble utelukket som medlemmer i en periode.

Han giftet seg i 1948 med sykepleier Torlaug Lea (11. august 1919 – 19. desember 2007), datter av fabrikkeier Gustav Lea og Teresia Jensen.

Herrmann var ansatt i Reuters' europeiske avdeling i London fra 1952 til 1964. Fra 1961 var han som redaktør for Reuters' britiske avdeling. Fra 1952 var han frilansmedarbeider i NRK, før han ble fast London-korrespondent for NRK fra 1964 til 1975. Etter at han kom tilbake til NRK i Oslo arbeidet han fra 1977 i Radioens programsekretariat til 1984. Her hadde han ansvar for oppbygging av NRK P2. Han hadde også en rekke radiokåserier i perioden. 

Herrmann har skrevet flere bøker om britenes historie og samfunns- og dagligliv.

Han ble tildelt Narvesenprisen for fremragende journalistisk virksomhet i 1967.

## Bibliografi
* 1967 &ndash; *Over til London*
* 1968 &ndash; *Paradisveien*
* 1970 &ndash; *Bak den svarte døren*
* 1972 &ndash; *Under [[Big Ben]]*
* 1976 &ndash; *Da ballen ble rund og andre historier om engelsk fotball*
* 1976 &ndash; *Kvinner for freden*
* 1983 &ndash; *London: Mine gleders by*
* 1985 &ndash; *Seks skudd ved sengetid og andre mord*
* 1986 &ndash; *Livet med [[Elisabeth I av England|Elizabeth]] og andre kongelige personer*
* 1986 &ndash; *Død mann fra skyene* – historiene om Donald Hume, John Christie, John George Haigh og Neville Heath (bare som lydbok)
* 1987 &ndash; *[[Victoria av Storbritannia|Victoria]]: en dronning for sin tid*
* 1988 &ndash; *[[Maria I av Skottland|Maria Stuart]] og hennes verden*
* 1990 &ndash; *Gammel krone for ny tid: da solen gikk ned over det britiske verdensriket*
* 1991 &ndash; *En dikter fra [[Stratford-upon-Avon|Stratford]]* (bare som lydbok)
* 1992 &ndash; *Med skjebnen i hånden: Churchill-slekten i krig og fred*
* 1993 &ndash; *Fotballen: Den alvorlige leken*

## Priser
* *Honorary Member* av *[[Order of the British Empire]]* (MBE)
* Narvesenprisen 1967
* Bokhandlernes «Takk for boken», 1969 for *Paradisveien: En gate i London*
* Lytterprisen 1974
* Cappelenprisen 1983
* Riksmålsforbundets litteraturpris 1988

## Referanser


## Eksterne lenker
* NRK Gull har lagt ut alle Richard Herrmanns radiokåserier på nett
* «Jeg tok verdenshistorien i hånden», artikkel hos Aftenposten.no, 11.11.2000
* Digitaliserte bøker av Herrmann hos Nasjonalbiblioteket.